|  |
| --- |
|  |

Den 19. maj 2021

**Referat Ældrerådsmødet den 26. maj 2021.**

Dato - tidspunkt: 26. maj 2021 fra 09.30 – 12.30

Sted: Møllegården – Kursuslokale 1

Afbud:

Referent:

1. **Godkendelse af referat fra den 28. april 2021.**

Godkendt.

1. **Godkendelse af dagsorden.**

Godkendt.

1. **Drøftelse af Ældrerådsvalg**

*Lena Haras har talt med Skive Folkeblad – Thilde orienterer Ældrerådet herom.*

*Ældrerådet skal herefter lave en ”køreplan” for deres ønsker, hvorefter der skal aftales et nyt møde, hvor Lena kan deltage, hvis hendes hjælp ønskes.*

* Ældrerådet ønsker at samle kontaktrådene til et stort møde i forbindelse med valget. Mødet med kontaktrådet kan lægges tidligt efterår til august/september.
* Det betyder at det ordinære møde mellem Ældrerådet og kontaktrådene skal fremrykkes. Ældrerådsvalget skal være et punkt på dette møde.
* Ældrerådet besluttet, at Lena Haras ønskes inddraget i forhold til at sætte en dagsorden, som efterfølgende vil sendes ud med en indbydelse til kontaktrådene.
* Det betyder at der skal laves en god dagsorden i forhold til at sikre optimal deltagelse. Ældrerådet drøfter følgende mulige punkter:
	+ Strukturdebatten
	+ Ældrerådsvalg
	+ Eventuelt oplæg fra fagkonsulenterne
	+ Lokalitet: Pulsen i Balling
	+ Rigets tilstand ved Lars (eller en anden)

De samlede emner besluttes på næste møde med deltagelse fra Lena, hvor det også besluttes, om der er tale om et hel- eller halvdagsarrangement i Pulsen i Balling.

Ældrerådet besluttet, at de ønsker en annonce i Skive Folkeblad omkring det kommende Ældrerådsvalg.

1. **Ældrerådet skal forberede sig til mødet med Udvalget for Ældre**

*På mødet vil Ældrerådet have mulighed for at forberede sig til det kommende møde med Udvalget for Ældre, hvor dagsordenen består af:*

* *Plejeboligstruktur*
* *Tomgangshusleje i ældreboliger*
* *Budget 2022*
* *Brugertilfredshedsundersøgelse*

Punktet blev drøftet.

1. **Orientering om vaskeordning**

*Der var på sidste møde et ønske fra Ældrerådet om, at punktet ”vaskeordning” kom på dagsordenen som et selvstændigt punkt. Lars Olesen vil derfor orientere herom.*

Lars giver en orientering. Ældrerådet drøfter punktet, herunder muligheden for konkrete, individuelle vurderinger og handlemuligheder inden for ordningen.

1. **Forventet regnskab**

*Lars Olesen vil orientere Ældrerådet omkring det forventede regnskab.*

Der blev givet en orientering.

1. **Orientering om status på strukturdrøftelserne**

*Lars Olesen og Inger Marie Toft vil orientere Ældrerådet om de seneste drøftelser.*

Ældrerådet drøftede punktet.

1. **Bestyrelser på plejecentre**

*Som Ældrerådet er blevet orienteret om, har forvaltningen været i færd med at revidere vedtægterne for kontaktrådene på ældreområdet.*

*Imidlertid pågår strukturanalysen fortsat på ældreområdet. I denne forbindelse har man drøftet principper for den fremtidige struktur på ældreområdet. Et af disse principper består i, at Skive Kommune ønsker, at beboere, pårørende og øvrige relevante parter i større grad får indsigt og medindflydelse på plejehjemmenes hverdag. Derfor er forvaltningen i gang med at se nærmere på muligheden og rammerne for at etablere bestyrelser på vores plejecentre. Formålet med at oprette bestyrelser på plejecentrene i Skive Kommune er at engagere civilsamfundet, beboerne og pårørende, hvormed ressourcerne i nærdemokratier kan bidrage til at definere det enkelte plejecenter.*

*Bliver ovenstående en realitet, vil det naturligvis have indflydelse på virket hos kontaktrådene. Derfor har man valgt at pausere revideringen af vedtægter, indtil der vides nærmere om muligheden for at realisere idéen om bestyrelser.*

*På mødet vil Ældrerådet have mulighed for at drøfte idéen omkring bestyrelser på plejecentre.*

Ældrerådet drøfter punktet, herunder hvorvidt det er hensigtsmæssigt at bruge termen bestyrelser, og i forlængelse heraf, at hvis en sådan konstellation skal fungere, kan det være en fordel, at der er en stedlig leder på hvert plejecenter.

Ældrerådet drøfter at man kan frygte, at etableringen af bestyrelser kan medføre en øget grad af centralisering.

Der stilles spørgsmålstegn ved, hvordan vi sikrer, at bestyrelser fungerer bedre end kontaktrådene.

Officielt kan vi nu efter vedtægterne ikke inddrage en medarbejder under møderne, men man har til trods herfor haft gode erfaringer med det nogle steder. Det peger altså imod et behov for en bredere repræsentation, end vi har i dag.

Ældrerådet er enige om, at hvis man får kontaktrådene til at fungere bedre, kan de godt varetage den inddragelse af nærdemokratiet, som tanken omkring bestyrelser er opstået fra. Dette kræver dog, at kontaktrådet har endnu et spor, der også favner lokalområdet.

1. Evt.

Med venlig hilsen

|  |  |
| --- | --- |
| Inger Marie ToftFormand for Ældrerådet |  |